MODELE EXPLICATIVE IN CONSILIEREA CARIEREI Alegerea vocatiei în conceptia Annei Roe Anna Roe, specialista în psihologia clinica considera ca fiecare persoana mosteneste o anumita tendinta de a-si utiliza propria "energie psihica" într-o modalitate specifica Acesta maniera specifica de cheltuire a energiei psihice, combinate cu experiente variate de viata din copilarie, modeleaza stilul general al evolutiei individului în satisfacerea nevoilor sale, pe tot parcursul vietii lucru pe care Anna Roe încearca sa-l explice Teoria sa are la baza trei componente, ea fiind influentata de conceptele teoretice ale lui Gardner Murphy si Abraham Maslow Influenta lui Gardner Murphy se regaseste în folosirea conceptului de canalizare a energiei psihice în stabilirea influentei pe care o are asupra alegerii vocationale experienta de viata din copilarie Anna Roe se bazeaza si pe teoria lui A Maslow privitoare la nevoi si la ierarhizarea acestora A treia componenta o constituie influenta factorilor genetici în luarea deciziilor vocationale, ca si asupra structurii ierarhiei nevoilor Primul nivel al teoriei - "energia psihica" Acest nivel este reprezentat de asertiunile generale care, în sine, nu pot fi testate empiric si în care se statueaza ca "zestrea" genetica a fiecarui individ subliniaza abilitatile si interesele acestuia si este în strînsa legatura cu optiunea sa vocationala Aceasta cheltuire involuntara de energie, influenteaza dezvoltarea abilitatilor individului Utilizarea energiei psihice, combinata cu dezvoltarea nevoilor primare - bazata, partial, pe frustrarile sau satisfactiile timpurii si partial pe factorii genetici, a fost scoasa în evidenta de Abraham Maslow Acesta face o ierarhizare a nevoilor stabilind bine cunoscuta sa "piramida", considerând ca necesitatea satisfacerii nevoilor primare (fiziologice), este mai mare decât a celor de afectiune si autorealizare Astfel, nevoia de dragoste nu apare deosebit de accentuata la o persoana înfometata Factorii genetici si modul în care se ierarhizeaza nevoile influenteaza alegerea unei ocupatii si se constituie ca efect în matricea întregii vieti Altfel spus, având doi indivizi cu o baza genetica similara, diferentele dintre acumularile cunostintelor profesionale sunt date de motivatiile diferite, cauzate de diferitele tipuri de experienta de viata din copilarie Se sugereaza aparitia unei interactiuni individ - mediu, dar Anna Roe nu ofera explicatii si detalii amanuntite privind natura acestei interactiuni Al doilea nivel al teoriei - experienta de viata din copilarie Cel de-al doilea nivel al teoriei sale se refera la modalitatea în care dezvoltarea matricilor sunt afectate de experienta de viata din copilarie Aceasta interactiune este prezentata de Anna Roe astfel: * nevoile normal satisfacute nu se transforma în motivatii inconstiente; * nevoile situate ierarhic pe treptele superioare dispar daca nu sunt decât în mod accidental satisfacute; * nevoile satisfacute pe cai neuzuale, neobisnuite, vor deveni motivatii inconstiente, în anumite conditii Factorii care motiveaza intensitatea nevoii, durata dintre aparitia si satisfacerea acesteia depind de mediul în cadrul caruia traieste individul Circumstantele în care nevoile pot fi sau nu satisfacute în copilarie aduc în prim-plan agentii principali ai recompensei si frustrarii - parintii Anne Roe considera ca modalitatile în care parintii se comporta cu copilul lor influenteaza satisfacerea nevoilor copilului Parintii supraprotectori vor satisface imediat necesitatile fiziologice ale copilului, dar vor fi mai putin prompti în rezolvarea cerintelor acestuia de afectiune si stima Parintii suprapretentiosi pe de o parte îsi rasfata copilul raspunzând imediat nevoilor sale mai mult decât este necesar, iar pe de alta parte conditioneaza dragostea pe care o ofera copilului ( este oferita în functie de supunerea de care da dovada copilul) Categoria parintilor care-si ignora copilul acorda insuficienta atentie starii sale de confort fizic, dar nu in aceeasi masura ca parintii care lipsesc total de afectiune copilul lor Parintii permisivi satisfac nevoile copilului pe aproape întreaga structura ierarhica a nevoilor acestuia Astfel raspunsul la întrebarea - Care este relatia dintre satisfacerea nevoilor din copilarie de catre parinti si comportamentul general al adultului de mai tîrziu, cu implicatii în alegerea vocationala ?, îl desprindem din urmatoarea concluzie data de autoare: "Atmosfera familiala în care a crescut un copil influenteaza tipul de activitate vocationala ales de acesta mai tîrziu, în timp ce structura genetica si modul involuntar de cheltuire a "energiei psihice" influenteaza nivelul ocupational spre care aspira" (dupa M Zlate 2001, p 345-347) Perioade si stadii în alegerea vocationala dupa Ginzberg, Ginsburg, Axelrad si Helma Acesti patru specialisti de formatie diferita (economist, psihiatru, sociolog si psiholog) considera ca primii 25 de ani ai unei persoane se pot împarti în trei mari perioade: * perioada fanteziei; * perioada tentativelor/tatonarilor; * perioada realista Perioada fanteziei (primii zece ani din viata) este caracteristica vârstei copilariei, iar alegerile copilului sunt acum arbitrare din cauza neputintei sale de a se ancora în real, lucru care se reflecta în preocuparile sale din aceasta perioada Copiii îsi afirma clar preferintele vocationale la vârsta de 4-5 ani Aceste preferinte sunt motivate de ceea ce autorii numesc "functia placerii" La început, placerea este intrinseca activitatii desfasurate, apoi, o data cu cresterea copilului, ea este data si de factorii extrinseci activitatii (de faptul ca-si bucura parintii, sunt laudati, obtin o recompensa) În perioada fanteziei copiii ignora realitatea, abilitatile lor, pontentialul de care dau dovada, precum si modalitatea de abordare a timpului în perspectiva - factorii considerati de catre autori ca fiind deosebiti de importanti în procesul alegerii carieirei Perioada tentativelor/tatonarilor (11-18 ani) cuprinde, patru etape: 1 Stadiul intereselor(11-12 ani) - etapa în care copii încep sa realizeze necesitatea identificarii unei directii vocationale Alegerea se realizeaza în functie de potentialitatea intrinseca a activitatii în sine, de cât de placuta este aceea activitate Adesea, alegerea reflecta o identificare cu unul dintre parinti, de regula cu tatal 2 Stadiul capacitatii (13-14 ani) are ca noutate introducerea notiunii de abilitate în cadrul consideratiilor vocationale Descreste gradul de identificare cu tatal si influenta acestuia în alegerea vocationala; creste influenta altor persoane 3 Stadiul valorilor (15-16 ani) introduce ideea de a servi societatea Adolescentii par sa devina constienti ca prin munca îsi pot satisface propriile nevoi; este perioada când pot sa apara primele semnale ale unei viitoare cariere ( de exemplu, cea de medic) motivate mai curînd umanitar decât prin statutul acelei activitati 4 Stadiul tranzitiei (17-18 ani) reprezinta o etapa calma Tinerii înteleg ca trebuie sa-si asume responsabilitatea consecintelor propriilor lor decizii Aceasta etapa difera de cea anterioara prin faptul ca tânarul are mai multa independenta în actiunile sale Începe constientizarea factorilor externi ai muncii Perioada realista (18 - 22/24 ani) are o durata variabila iar factorii biologici de maturizare au o influenta mica Autorii împart si aceasta perioada în mai multe stadii/etape: 1 Stadiul de explorare coincide cu intrarea în mediul universitar, care le ofera tinerilor si mai multa libertate de actiune Indecizia generala continua însa, datorita faptului ca interesele nu sunt înca stabile Principalul obiectiv al acestui stadiu îl constituie selectarea unui domeniu de interes Adolescentii percep timpul ca stresant, în sensul ca vor trebui sa ia o hotarâre privind propriul lor viitor 2 Stadiul de cristalizare Tinerii se implica, mai mult sau mai putin într-un domeniu major de activitate În momentul în care apare necesitatea alegerii, decizia le este ferma Acest stadiu este specific majoritatii cursantilor pentru perioada de timp în care ei îti finalizeaza studiile universitare Totuti pentru unii apre un stadiu de "pseudocristalizare", caracteristic pentru cei care gândesc si actioneaza luând decizii ferme, dar pentru care, mai târziu, evenimentele ce se succeda contrazic deciziile initiale 3 Stadiul de specificare, constituie punctul final al dezvoltarii unei cariere Individul alege un anumit loc de munca sau un anumit program specializat de pregatire Desi Ginzberg si colaboratorii sai stabilesc o matrice a procesului de alegere a carierei, ei recunosc existenta abaterilor, ce pot aparea datorita factorilor biologic, psihologici si de mediu, astfel încât unele persoane îsi fac alegerea vocationala mai devreme, fara ca ulterior sa mai faca schimbari esentiale (aparitia unor abilitati de care individul este constient) Deviatiile de la matrice se pot datora si circumstantelor financiare si emotionale severe În concluzie Ginzberg si colaboratorii sai afirma ca exista patru aspece care contribuie la procesul alegerii ocupationale înca din perioada adolescentei: * Testarea realitatii; * Aprecierea adecvata a timpului vazut în perspectiva; * Abilitatea de a-si oferi recompese; * Abilitatea de a accepta compromisuri în elaborarea planurilor vocationale (dupa M Zlate, 2001, p 347-349) Modelul lui Donald Super al dezvoltarii conceptului despre sine în comportamentul vocational În elaborarea teoriei sale Super a fost influentat de conceptiile si cercetarile lui Carl Rogers si Charlottei Buhler pe tema dezvoltarii psihologice Adeptii lui Carl Rogers sugereaza ca de fapt comportamentul constituie o reflectare a ceea ce individul gândeste despre sine, astfel încât raspunsurile date la chestionarele de interese vocationale constituie o proiectie a individului în functie de conceptul despre sine pe care-l are, dar si de stereotipurile sale privind ocupatiile O persoana alege sau nu o ocupatie dupa cum considera ca aceasta s-ar potrivi sau nu ei însesi Buhler considera ca viata unui individ este alcatuita din patru stadii: primul este stadiul de crestere, iar durata sa este de (14 ani); urmeaza stadiul de explorare (15-25 ani); stadiul de mentinere îl continua pe cel anterior circa 40 ani (25-65 ani); ultimul stadiu, de declin, apare dupa vârsta de 65 ani Comportamentul vocational poate fi mai bine înteles daca este analizat în contextul stadiului în care se afla aceea persoana, astfel încât asteptarile privind deciziile vocationale din perioada adolescentei sunt diferite de cele luate în perioada de maturitate Super constata ca exista o deosebire calitativa între psihologia ocupationala (orientarea scolara si profesionala) si psihologia carierei (orientarea carierei) Psihologia ocupationala, bazata pe psihologia diferentiala, lipeste individului o "eticheta" prin care îl declara potrivit pentru un anumit fel de munca, socotind ca în acest "mariaj" va trai fericit pâna la sfârsitul vietii sale active Psihologia carierei, plecând de la psihologia dezvoltarii, ia în considerare si studiaza dezvoltarea carierei în conformitate cu principiile generale ale dezvoltarii firii Teoria dezvoltarii a lui Donald Super poate fi succint expusa, asa cum însusi autorul a facut-o în lucrarea sa A Theory of Vocational Development (1953), prin urmatoarele zece asertiuni: 1 Oamenii sunt diferiti dupa abilitatile; interesele si personalitatea fiecaruia; 2 Functie de acestea, fiecare este apt pentru un numar de ocupatii; 3 Fiecare dintre aceste ocupatii are o matrice a abilitatilor, intereselor si trasaturilor de personalitate, care permit, , o varietate de ocupatii pentru fiecare individ, dar si o varietate a indivizilor pentru una si aceeasi ocupatie; 4 Preferintele si competentele profesionale în situatia în care traiesc si lucreaza oamenii, ca si conceptia fiecaruia despre sine se schimba în timp, facând din alegere si adaptare un proces continuu; 5 Acest proces poate fi, asemanator stadiilor din viata, caracterizat prin crestere, explorare, stabilizare, mentinere si declin, care pot fi împartite în: a) faze de fantezie, tatonare si realizare; b) faze stabile (în cadrul stadiului de stabilizare) 6 Natura patern-ului carierei este determinata de nivelul socioeconomic, de abilitatea mintala, dar si de conditiile în care acestea sunt valorificate; 7 Dezvoltarea stadiilor vietii poate fi orientata prin facilitarea procesului de maturizare a abilitatilor si intereselor si, prin dezvoltarea conceptului de sine; 8 Procesul dezvoltarii vocationale este un proces de compromis în care self-concept-ul reprezinta un produs al interactiunii (aptitudinilor înnascute, sistemului nervos si glandelor endocrine); 9 Procesul compromisului dintre factorii individuali si sociali, dintre conceptul despre sine si realitate este unul al rolului jucat în fantezie, în interviul de consiliere sau în viata reala ; 10 Satisfactia în munca si în viata impune utilizarea adecvata a abilitatilor, intereselor, trasaturilor de personalitate, valorilor fiecarui individ în care individul sa poata juca rolul conform propriei sale experiente de viata Donald Super stabileste o periodizare în dezvoltarea vocationala În functie de atitudinea si comportamentul individual fata de sarciniile/obiectivelor dezvoltarii vocationale, el distinge cinci perioade sau stadii, fiecaruia corespunzându-i 4 -10 substadii Donald Super atribuie sarcini vocationale specifice fiecarei perioade Prima perioada de cristalizare (14-18ani) presupune acele sarcini care sa-i permita persoanei sa-si formeze o opinie privind tipul de activitate ce i s-ar potrivi cel mai bine Perioada urmatoare, de specificare (19-21ani), se caracterizeaza prin faptul ca individul trebuie sa-si delimiteze aria optiunilor la una specifica si sa-si stabileasca pasii necesari realizarii acestei optiuni Implementarea (22-24ani) optiunii constituie obiectivul central al celei de-a treia perioade În perioada urmatoare, de stabilizare (peste35ani), individul trebuie sa dovedeasca, prin activitatea sa, ca decizia luata anterior a fost corecta Este interesant ca acum el îsi poate schimba locul de munca, dar nu si profesia (acest lucru se întâmpla mai rar) În ultima perioada, de consolidare, individul simte nevoia întariri statutului sau, a promovarii sale, pentru a-si asigura confortul, psihic de care are nevoie, dar si pentru o mai mare securizare Teoria lui Super, dupa atâtea decenii de la formularea sa, ramâne în buna parte, valabila si astazi daca într-o prima ipostaza sloganul era "omul potrivit la locul potrivit", acum se poate afirma ca obiectivul de realizat pentru fiecare dintre noi este "omul potrivit, la locul potrivit, în momentul potrivit" (dupa M Zlate, 2001, p 350-354) Bibliografie suplimentara FLOYER ACLAND, Andrew Abilitati si aptitudini perfecte Bucuresti, Editura National, 1998 HOLLAND, J L Making Vocational Choices : A Theory of Vocational Personalities and Work Environments Englewood Cliffs, Prentince-Hall, 1985 JIGAU, MIHAI Consilierea carierei Editura Sigma Bucuresti, 2001 ROE ANNE The psychology of occupations New York, John Wiley and Sons, 1956 SALADE, Dumitru; DRAGAN, Ion, Orientare scolara si profesionala Compendiu Bucuresti, Editura Paco, 1998 SUPER, D E Career and life development În Career choice and development (Brown Eds), San Francisco, Jossey-Bass Publishers, 1987 WATTS,A G; GUICHARD, J; PLANT, P; RODRIGUEZ, M I Educational and Vocational Guidance in the European Community Brussels, Commission of the European Comunities, 1993 